આવું મિલાવટી દૂધ અનેક બીમારીઓનું કારણ બની શકે છે. વિજ્ઞાન અને ટેક્નોલોજી પ્રધાન હર્ષવર્ધનની પ્રશંસા કરવી જોઇએ કે તેમણે આ ગંભીર મુદ્દે લોકસભામાં રજૂઆત કરી હતી, જેમાં તેમણે જણાવ્યું હતું કે ર૮ રાજ્ય અને પાંચ કેન્દ્રશાસિત પ્રદેશોમાં ભારતીય ખાદ્ય સંરક્ષણ અને માનક પ્રાધીકરણે ર૦૧૧માં એક સર્વે કર્યો હતો, જેમાં દૂધના ૧૭૯૧ નમૂના એકત્ર કર્યા હતા, જેમાંથી લગભગ ૭૦ ટકા સેમ્પલ એફએસએસએઆઇના માનકમાં નિષ્ફળ રહ્યા હતા. ખાસ કરીને બિહાર, છત્તીસગઢ, ઓરિસા, પશ્ચિમ બંગાળ, મિઝોરમ, ઝારખંડ અને દીવ-દમણમાં દૂધમાં મિલાવટ સૌથી વધુ જોવા મળી હતી.